ΓΡΑΠΤΗ ΕΡΩΤΗΣΗ E-2857/01

υποβολή: Alexandros Alavanos (GUE/NGL) προς την Επιτροπή

(17 Οκτωβρίου 2001)

Θέμα: Διαχωρισμός της παραγωγής κάθε βαμβακοπαραγωγού σε ενισχυόμενη και μη

Το Υπουργείο Γεωργίας της Ελλάδας, με την 55645/24.9.2001 απόφασή του (άρθρο 8, παράγρ. 5), εφαρμόζει ατομικές ποσοστώσεις στην παραγωγή βαμβακιού και επιτρέπει να παραδίδονται στα εκκοκιστήρια

ποσότητες βαμβακιού που δεν θα τυγχάνουν ενίσχυσης παρά το ότι ο Κανονισμός (ΕΚ) 1051/2001(1) δίνει τη δυνατότητα περιορισμούπό προϋποθέσεις, μόνο των καλλιεργούμενων εκτάσεων και δεν προβλέπει διαχωρισμό των παραδιδόμενων ποσοτήτων σε επιλέξιμες και μη επιλέξιμες προς ενίσχυση. Οι βαμβακοπαραγωγοί δεν γνωρίζουν ούτε για ποιες τελικά ποσότητες θα επιδοτηθούν και για ποιες θα πάρουν μόνο την εμπορική τιμή (περίπου 56 δρχ/κιλό), ούτε με ποια κριτήρια και πότε θα γίνει επανεκτίμηση της παραγωγής τους και προβληματίζονται αν θα συγκομίσουν ολόκληρη την παραγωγή τους δεδομένου ότι τα έξοδα συγκομιδής σχεδόν δεν καλύπτονται από την εμπορική τιμή.

Εκτός από τον Κανονισμό αυτόν, και η Επιτροπή στην Έκθεσή της προς το Συμβούλιο Για τα αιτήματα της Ελλάδας στον τομέα του βάμβακος (COM/98/0010 τελικό) έχει απορρίψει τη δυνατότητα ατομικής κατανομής της παραγωγής και την ύπαρξη επιλέξιμων και μη ποσοτήτων βαμβακιού, με το σκεπτικό ότι η ύπαρξη δύο ειδών βάμβακος τόσο σε επίπεδο παραγωγού όσο και σε επίπεδο εκκοκιστηρίου δημιουργεί σοβαρά προβλήματα στον έλεγχο του συστήματος καιπάρχει κίνδυνος καταστρατήγησης των ενισχύσεων, ενώ προϋποθέτει ουσιαστική τροποποίηση και απαιτεί προσαρμογή των βασικών ρυθμίσεων του καθεστώτος ενίσχυσης του βαμβακιού(2).

1. Μπορεί να εισέρχεται στα εκκοκιστήρια βαμβάκι που θα επιδοτηθεί και βαμβάκι που δεν θα επιδοτηθεί·

2. Έχουν εκλείψει οι λόγοι που οδήγησαν στο παρελθόν την Επιτροπή(3) να μην επιτρέψει στην Ελλάδα να επιδοτεί μέρος μόνο των ποσοτήτων που παράγει κάθε παραγωγός·

3. Έχει εξετάσει η Επιτροπή τα μέτρα που εφαρμόζονται στα εκκοκιστήρια ώστε να αποκλεισθεί το ενδεχόμενο ναπάρξει καταστρατήγηση των ενισχύσεων από την ταυτόχρονη παράδοση επιλέξιμων και μη επιλέξιμων προς ενίσχυση ποσοτήτων βαμβακιού·

(1) ΕΕ L 148 της 1.6.2001, σελ. 3.

(2) COM(98)10 τελικό.

(3) COM(98)10 τελικό.

Απάντηση του κ. Fischler εξ ονόματος της Επιτροπής

(26 Νοεμβρίου 2001)

Η Επιτροπή ζήτησε και έλαβε το περιεχόμενο του διατάγματος της 24ης Σεπτεμβρίου 2001 σχετικά με τα εθνικά μέτρα τα οποία αποφάσισαν οι ελληνικές αρχές στο πλαίσιο του νέου καθεστώτος ενισχύσεων στο βαμβάκι, με έναρξη ισχύος από την περίοδο 2001/2002.

Στη σημερινή φάση, η Επιτροπή εξετάζει επιμελώς τα επίσημα νομικά κείμενα σχετικά με το διάταγμα αυτό καθεαυτό, και κατά συνέπεια δεν μπορεί να αποφανθεί για τηνπόθεση.

Όπως και να έχει το πράγμα, σύμφωνα με το άρθρο 17 παράγραφος 4 του κανονισμού (ΕΚ) αριθ. 1051/2001 του Συμβουλίου, της 22ας Μαΐου 2001, σχετικά με τις ενισχύσεις στην παραγωγή βάμβακος(1), τα κράτη μέλη διαθέτουν εφεξής την ευχέρεια να περιορίζουν τις εκτάσεις που είναι επιλέξιμες για την ενίσχυση λαμβάνονταςπόψη τα προς τούτο θεσπισθέντα περιβαλλοντικά μέτρα.

Ως προς τις εκτάσεις που δεν είναι επιλέξιμες για την ενίσχυση, το προερχόμενο από αυτές βαμβάκι μπορεί ναποβάλλεται σε εκκοκκισμό, αλλά δεν απολαύει κοινοτικής ενίσχυσης ούτεπόκειται στηνποχρέωση τήρησης ελάχιστης τιμής.

(1) ΕΕ L 148 της 1.6.2001.